
ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 


Μερική ανάκληση της αναγκαστικής απαλλοτρίωσης που κηρύ¬ 
χθηκε με τη Δ. 2153/714/10.4.85 (ΦΕΚ 228/17.5.85 τ. Δ’) 
κοινή υπουργική απόφαση. 1 

Κήρυξη αναδασωτέας έκτασης (31,250) στρεμ. στη θέση «Λιο- 
γρεΐκα - Πάτημα περιφέρειας Δήμου Μεγάρων Ν. Αττικής. . 2 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση ΚΟΡΩΠΗ Νομού Μαγνησίας. 3 


ΑΝΑΚΟΙΝΩΣΕΙΣ 

Απαλλοτρίωση κτήματος (Αλωνιού) στην Κοινότητα Ριζών Αρκα¬ 
δίας. 4 

ΠΟΛΕΟΔΟΜΙΑ 

ΑΠΟΦΑΣΕΙΣ 

Παράταση αναστολής χορήγησης οικοδομικών αδειών στα οικοδο¬ 
μικά τετράγωνα (Ο.Τ.) 131 και 166 του ρυμοτομικού σχεδίου 
Γιαννιτσών Ν. Πέλλας. 5 

ΑΝΑΚΟΙΝΩΣΕΙΣ 


Ειδοποίηση της γενομένης παρακαταθέσεως αποζημιώσεως για 
προσκύρωση οικοπεδικού τμήματος κειμένου στην Θεσ/νίκη 
στην οδό Καπετάν Άγρα 20-22 και Παύλου Μελά γωνία, 
Τριανδρία. 6 

Ειδοποίηση της γενομένης παρακαταθέσεως ποσού αποζημιώσεως 
λόγω προσκυρώσεως ακινήτου εις Θεσσαλονίκη. 7 

Ειδοποίηση της γενομένης παρακαταθέσεως ποσού αποζημιώσεως 
για τακτοποίηση οικοπέδου κειμένου στην περιοχή Πυλαίας, Δή¬ 
μου Πυλαίας, Νομού Θεσσαλονίκης. 8 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Π. 709/2097/Ν. 17597 (1) 

Μερική ανάκληση της αναγκαστικής απαλλοτρίωσης που κηρύχθηκε με 

τη Δ. 2153/714/10.4.85 (ΦΕΚ 228/17.5.85 τ. Δ') κοινή υπουρ¬ 
γική απόφαση. 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΟΙΚΟΝΟΜΙΚΩΝ ΚΑΙ 
ΠΕΡΙΒΑΛΛΟΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 1 του άρθρου 12 του Ν.Δ. 797/1971 «περί 
αναγκαστικών απαλλοτριώσεων». 

2. Τη Δ. 2153/714/10.4.85 (ΦΕΚ 228/17.5.85 τ. Δ’) κοινή 
υπουργική απόφαση, σχετικά με την κήρυξη αναγκαστικής απαλλοτρί¬ 
ωσης έκτασης για την κατασκευή της οδού Πατρών - Διασταύρωσης 
προς Ίσωμα. 

3. Την απόφαση του Πρωθυπουργού Τ. 1362Α/5.10.87 (ΦΕΚ 
535/5.10.87 τ. Β), σχετικά με καθορισμό αρμοδιοτήτων του Αναπλη¬ 
ρωτή Υπουργού Οικονομικών Γ. Πέτσου, αποφασίζουμε: 

Ανακαλούμε μερικά την αναγκαστική απαλλοτρίωση που κηρύχθηκε 
με τη Δ. 2153/714/10.4.85 (ΦΕΚ 228/17.5.85 τ. Δ.’) κοινή 
υπουργική απόφαση, για την κατασκευή της οδού Πατρών - Διασταύ¬ 
ρωσης προς Ίσωμα (4ου τμήματος από Βασιλικό χιλ. 13+050 μέχρι 
διασταύρωση προς Ίσωμα χιλ. 17+900 και των παραλλήλων οδών 
του 3ου τμήματος και του 4ου τμήματος και κόμβου Καλαβρύτων και 
συγκεκριμένα για έκταση συνολικού εμβαδού 43106Μ 2 , που φαίνεται 
με μπλε διαγράμμιση στα από 1.7.87 δύο ανακλητικά κτηματολογικά 
διαγράμματα του Αγρ. Τοπ. Μηχανικού Νικ. Τσώλη και στους αντί¬ 
στοιχους κτηματολογικούς πίνακες του ίδιου μηχανικού, που έχουν θε¬ 
ωρηθεί από το Διευθυντή της 2ης ΔΕΚΕ Πατρών Κων. Αλεξανδρή στις 
1.7.87, γιατί η έκταση αυτή δε χρειάζεται για το σκοπό που απαλλοτρι¬ 
ώθηκε. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 18 Δεκεμβρίου 1987 

οι ΥΠΟΥΡΓΟΙ 

ΑΝΑΠΛ ΟΙΚΟΝΟΜΙΚΩΝ ΠΕΡ/ΝΤΟΣ. ΧΩΡ/ΞΙΑΣ 8. ΔΗΜ. ΕΡΓΩΝ 

Γ. ΠΕΤΣΟΣ ΕΥΑΓΓ. ΚΟΥΛΟΥΜΠΗΣ 

Αριθ. 1482 (2) 

Κήρυξη αναδασωτέας έκτασης (31,250) στρεμ. στη θέση «Λιογρείκα - 
Πάτημα περιφέρειας Δήμου Μεγάρων Ν. Αττικής. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
Έχοντας υπόψη: 

]. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος της Χώ¬ 
ρας. 

3. Τις διατάξεις του Ν. 998/79 «περί προστασίας των Δασών κ.λ.π.» 
και ειδικότερα: α) του άρθρου 41 και β) του άρθρου 38. 

4. Τις διατάξεις του Υπουργείου Γεωργίας: α) 160417/1180/ 
8.7.80, β) 182447/3049/24.9.80 και την 2865/11.11.1987 πρό¬ 
ταση του Δασαρχείου Μεγάρων και τη σχετική έκθεση αυτοψίας από τις 
οποίες προκύπτει ότι η δασική βλάστηση που καταστράφηκε από πυρ- 
καϊά, αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα 


του δάσους, ώστε ν’ αποκλεισθεί η διάθεσή του για άλλο προορισμό, δα¬ 
σική έκταση τριάντα ένα και διακόσια πενήντα χιλιοστ. στρέμματος 
(31,250) στρεμ. που βρίσκεται στη θέση «Λιογρείκα - Πάτημα περιφέ¬ 
ρειας Δήμου Μεγάρων και προσδιορίζεται από τα στοιχεία και έχει όρια: 

Ανατολικά: Πευκοδάσος και ρέμα ανώνυμο. 

Δυτικά: Ρέμα ανώνυμο και πευκοδάσος. 

Βόρεια: Πευκοδάσος. 

Νότια: Πευκοδάσος, όπως φαίνεται στο συνημμένο διάγραμμα που 
αποτελεί αναπόσπαστο μέρος της απόφασης αυτής. 

Η καταστραφείσα δασική βλάστηση θα αποκατασταθεί με φυσική 
αναγέννηση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αιγάλεω, 3 Δεκεμβρίου 1987 
Ο Νομάρχης 

ΓΕΩΡΓΙΟΣ ΑΝΑΝΙΑΔΗΣ 

















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


13977 


Αριθ, ΝΠ 183 (3) 

Καθορισμός των ορίων του αιγιαλού και δημιουργία ζώνης παραλίας 
στη θέση ΚΟΡΩΠΗ Νομού Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«περί αιγιαλοΰ και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της Ο. 208/181/26.4.1982 (ΦΕΚ 214/26.4.1982 τεύχος Β') κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 17.2.1986 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψϊας», που καθό¬ 
ρισε τα όρια του αιγιαλού και της παραλίας στην περιοχή «ΚΟΡΩΠΗ» 
Νομού Μαγνησίας και το από Οκτώβριο - Νοέμβριο 1986 και Αύγου¬ 
στο 1987 με κλίμακα 1:500 τοπογραφικό διάγραμμα της Τοπογραφι¬ 
κής Υπηρεσίας της Νομαρχίας Μαγνησίας, που θεωρήθηκε την 
7.11.1986 από την Τοπογραφική Υπηρεσία της Μαγνησίας και συνο¬ 
δεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο αρ. Φ. 187.2/510/87/13.11.1987 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Λ/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β.Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Λ. 704/1970 και του άρθρου 1, παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές αρχές 
διανομαρχιακού επιπέδου, αποφασίζουμε: 

Επικυρώνουμε την από 17.12.1986 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψϊας, κα¬ 
θώς και το από Οκτώβριο - Νοέμβριο 1986 τοπογραφικό διάγραμμα, 
που τη συνοδεύει, το οποίο συντάχθηκε από την Τοπογραφική Υπηρεσία 
της* Νομαρχίας Μαγνησίας, με κλίμακα 1:500 και θεωρήθηκε την 
7.11.1986 από την Τοπογραφική Υπηρεσία της Νομαρχίας Μαγνη¬ 
σίας, επί του οποίου η πιο πάνω Επιτροπή, με κόκκινη γραμμή καθόρισε 
τα όρια του αιγιαλού, στη θέση ΚΟΡΩΠΗ, Νομού Μαγνησίας, με κί¬ 
τρινη γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της Κυβερνήσεως, 
σύμφωνα με τις διατάξεις του άρθρου 13 του Ν. 1078/1983. 

Βόλος, 24 Δεκεμβρίου 1987 

Ο Νομάρχης 
ΑΘΑΝΑΣΙΟΣ ΣΙΑΤΡΑΣ 


ΕΚΘΕΣΗ ΕΠΙΤΡΟΠΗΣ 

ΚΑΘΟΡΙΣΜΟΥ ΤΩΝ ΟΡΙΩΝ ΑΙΓΙΑΛΟΥ ΚΑΙ ΠΑΡΑΛΙΑΣ 

Άρθρο 24 του Π.Δ. 636/77 όπως αναμορφώθηκε με την υπ’ αριθ. 
0208/181/26.4.82 κοινή Υπουργική Απόφαση ΦΕΚ 214/ 
26.4.82. ' 

Για τον καθορισμό για πρώτη φορά των ορίων των γραμμών αιγια- 
λού και παραλίας, περιοχής Κορωπή Κοινότητας Μηλεών. 

Στο Βόλο την 17.12.86 μέρα Τετάρτη και ώρα 08.00 πρωινή οι 
υπογεγραμμένοι: 

1) Αγγελάπουλος Θεόδωρος Οικ. Έφορος Βόλου σαν Πρόεδρος. 

2) Παπαστεργίου Στέργιος Λιμενάρχης Βόλου και 

3) Δογκάκης Νικόλ&ος Δ/ντής ΤΥΝ Μαγνησίας σαν Μέλη, αποτε- 
λούντες την επιτροπή της παρ. 9 του άρθρου 1 του κεφαλαίου Β της υπ’ 
αριθ. 0208/181/26.4.86 (ΦΕΚ 214/26.4.82Β) κοινή απόφαση του 
Υπουργού Προεδρίας Κυβερνήσεως και Οικονομικών «περί αναμορφώ- 
σεως συλλογικών οργάνων γνωμοδοτικής και αποφασιστικής αρμοδιό¬ 
τητας του Υπουργείου Οικονομικών συγκλήθηκε με την υπ’ αριθ. 
16434/12.11.86 οικ. Εφ. Βόλου εντολή του Προέδρου αυτής, μετα¬ 
βήκαμε στην προαναφερόμενη περιοχή και αφού λάβαμε υπόψη: 

1) Τις διατάξεις του άρθρου 1 μέχρι 7 του Α.Ν. 2344/40 «περί αι- 
γιαλού και παραλίας όπως τροποποιήθηκε και συμπληρώθηκε από τις 
διατάξεις του άρθρου 13 του Ν. 1078/80 και του άρθρου 23 του Ν. 
1337/83. 

2) Το από Οκτώβριο του έτους 1986 και Αύγουστο 1987 τοπογρα¬ 
φικό διάγραμμα της περιοχής με κλίμακα 1:500 του Γραφείου Τοπο¬ 
γραφικής Νομαρχίας Μαγνησίας που αποτελείται από οκτώ (8) πινακί¬ 
δες. 

3) Τη σχηματισθείσα αντίληψη από την επιτόπου μετάβαση για το 
πλάτος της βρεχομένης ζώνης ξηράς και από άλλα συναφή στοιχεία 
δηλ. τη μορφολογία της περιοχής, την κατάσταση της ακτής, την κατά¬ 
σταση του θαλασσίου χώρου και τις επικρατούσες καιρικές συνθήκες. 

4) Το με αριθ. σχ. 789/19.6.87 Υπουργείου Εθνικής Άμυνας Γε¬ 
νικό Επιτελείο Ναυτικού Διεύθυνση Α2 με το οποίο έγιναν διάφορες πα¬ 
ρατηρήσεις στην αρχική πρόταση της επιτροπής που λήφθηκαν υπόψη, 
αποφασίζουμε: 

Καθορίζουμε στο παραπάνω τοπογρ&φικό διάγραμμα: 

1) Την οριογραμμή του αιγιαλού με κόκκκινη συνεχή πολυγωνική 
γραμμή 0, 1, 2, 3,... 37, 38, 39, 40 της οποίας οι κορυφές εξασφαλί¬ 
ζονται με ορθογώνιες συντεταγμένες. 

2) Την οριογραμμή της παραλίας για την εξυπηρέτηση των σκοπών 
των άρθρων 6 και 7 του Α.Ν. 2344/40 και επίσης καθορίζεται ζώνη 
παραλίας επειδή δεν εξυπηρετούνται οι σκοποί της παραγράφου Ο’, 1’, 
2', 3\...37', 38', 39" 40' σε σταθερή απόσταση 10 μ. από την οριο¬ 
γραμμή του αιγιαλού. 

3) Την οριογραμμή παλαιού αιγιαλού με κυανή συνεχή πολυγωνική 
γραμμή 5”, 6”, 7" ... 14", 15". 

Η Επιτροπή 
Ο Πρόεδρος 
Θ.ΑΓΓΕΛΟΠΟΥΛΟΣ 
Τα Μέλη 

Σ. ΠΑΠΑΣΤΕΡΓΙΟΥ, ΝΙΚ. ΔΟΓΚΑΚΗΣ 

ΝΟΜΑΡΧΙΑ ΜΑΓΝΗΣΙΑΣ! Β 

ΓΡΑΟΕΙΟ ΤΟΠΟΓΡΑΟΙΚΗΣ ϋ§1 

έργο 

-$1 

καθορισμός ορίων ΑΙΓΙΑΛΟΥ ΠΑΡΑΛΙΑΣ 

Β 

“ΠΕΡΙΟΧΗ ΚΟΡΩΠΗ-ΚΠΟΥΟΑ 


ΚΟΙΝΟΤΗΣ ΝΕΟΧΟΡΙΟΥ 


ΕΠΑΡΧΙΑ ΒΟΛΟΥ 

,.^ΧΙΑ ΜΑΓΝΗΣΙΑΣ 

ΑΝΑΚΟΙΝΩΣΕΙΣ 

Αρι8. 873 (4) 

Απαλλοτρίωση κτήματος (Αλωνιού) στην Κοινότητα Ριζών Αρκα¬ 
δίας. 

ΤΟ ΚΟΙΝΟΤΙΚΟ ΣΥΜΒΟΥΛΙΟ ΡΙΖΩΝ ΑΡΚΑΔΙΑΣ 

Το Κοινοτικό Συμβούλιο Ριζών Αρκαδίας με την αριθ. 67 της 
22.12.1987 αποφάσεώς του απεφάαισε ομόφωνα την απαλλοτρίωση 
ολοκλήρου του κτήματος (Αλωνιού) του Φωτ. I Βόσνου για την δη¬ 
μιουργία Κοιν. Πλατείας στη θέση ΚΑΡΚΑΖΕΙΚΑ για την οποία η Κοι¬ 
νότητα έχει εξασφαλίσει τον χώρον αυτόν με δωρεές Δημοτών. 

Η νέα Κοιν. Πλατεία θα μεταβάλλει την όλη εμφάνιση του χωριού, 
θα εξασφαλίσει πράσινο, ξεκούραση των γερόντων, άσκηση των παιδιών 
και θα εκλείψει η ασχήμια, η εστία μόλυνσης του περιβάλλοντος, θα 
προσδώσει μεγάλη ωραιότητα και Τουριστική αξιοποίηση καθ' άτι εκ 
του χώρου τούτου διέρχεται ο Επαρχιακός Δρόμος Τριπόλεως - 
Άστρους και Τριπόλεως - Καστρί. 

Ρίζες, 28 Δεκεμβρίου 1987 
Η Πρόεδρος 

ΔΗΜΗΤΡΑ ΗΛ. ΚΑΡΚΑΖΗ 

- * - 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. 276 (5) 

Παράταση αναστολής χορήγησης οικοδομικών αδειών στα οικοδομικά 

τετράγωνα (Ο.Τ.) 131 και 166 του ρυμοτομικού σχεδίου Γιαννι¬ 
τσών Ν. Πέλλας. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του Ν.Δ. 17.7.1923 όπως τροποποιήθηκαν και συ¬ 
μπληρώθηκαν μεταγενέστερα και ειδικότερα τα άρθρα 8 και 85Α. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το Ν. Δ/μα 1018/1971 (ΦΕΚ 
220/Α) και με την παρ. 3 του άρθρου 34 του Ν. 1577/85 (ΦΕΚ 
210Α). 

3. Τις διατάξεις του Π. Δ/τος 183/1986'(ΦΕΚ 70/Α) και ειδικό¬ 
τερα το άρθρο 1 αυτού. 

4. Τις αποφάσεις μας με αρ. ΕΓΙΑ 8/20.1.1987. ΕΠΑ 45/ 
12.2.1987. ΕΠΑ 62/6.3.1987 και ΕΠΑ 53/7.4.1987. 

5. Την γνωμοδότηση του συμβουλίου Χωροταξίας Οικισμού και Πε¬ 
ριβάλλοντος του νομού με αρ. 153/9.12.1987, αποφασίζουμε: 

1. Παρατείνεται για έξι (6) μήνες η αναστολή χορήγησης οικοδομι¬ 
κών αδειών στα Ο.Τ. του ρυμοτομικού σχεδίου Γιαννιτσών με αρ. 131 
και 166 τα περικλειόμενα από τις οδούς Χατζηδημητρίου, Βελίκα 
Ρώμα, Καψαμπέλη και Μακαρίου. 

2. Επιτρέπεται κατ’ εξαίρεσιν να χορηγούνται οικοδομικές άδειες σε 
οικόπεδα των παραπάνω οικοδομικών τετραγώνων, εφόσον, κατά την 
γνώμη της επιτροπής επίβλεψης των μελετών ΕΠΑ. η ανοικοδόμησή 
τους δεν επηρεάζει την πρόταση αναθεώρησης του ρυμοτομικού σχε¬ 
δίου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Η ισχύς της αρχίζει από την δημοσίευσή της. 

Έδεσσα. 23 Δεκεμβρίου 1987 
Ο ΝΟΜΑΡΧΗΣ 
ΝΙΚ. ΜΑΚΡΑΚΗΣ 


-Φ- 

ΑΝΑΚΟΙΝΩΣΕΙΣ 


( 6 ) 

Ειδοποίηση της γενομένης παρακαταθέσεως αποζημιώσεως για προ¬ 
σκύρωση οικοπεδικού τμήματος κειμένου στην Θεσ/νίκη στην οδό 
Καπετάν Αγρα 20-22 και Παύλου Μελά γωνία, Τριανδρία. 


Με την υπ' αριθ. 5117/1984 πράξη τακτοποιήσεως του Π.Γ.Θ. που 
κυρώθηκε με την υπ' αριθ. ΔΠ/ΤΑ/5352/1985 απόφαση του Νο- 
μάρχη Θεσ/νίκης, προσκυρώθηκε στην επί της οδού Καπετάν Άγρα 
20-22 και Παύλου Μελά γωνία ιδιοκτησία των: 1) Παναγιώτη Αντω- 
νοπούλου, 2) Κωνσταντίνου Αντωνοπούλου. 3) Βαΐτσας Αντωνοπούλου 
και 4) Γεωργίου Ειρηνοπούλου. τμήμα οικοπέδου υπό στοιχεία 1,2,3.1 
επιφάνειας 2.70 τ.μ. φερομένου στην ανωτέρω πράξη στο όνομα της 
Δ.Α.Π. Με την υπ' αριθ. 1937/1987 απόφαση του Μονομελούς Πρω¬ 
τοδικείου Θεσσαλονίκης, καθωρίσθηκε η προσωρινή τιμή μονάδος του 
προσκυρούμενου τμήματος σε δραχμές 35.000 κατά τ.μ. Την 
I 1.4.1987 οι υπέρ των οποίων η προσκύρωση παρακατάθεσαν δραχ¬ 


μές 94.500 για το προσκυρούμενο τμήμα, εκδοθέντος του υπ' αριθ. 
390470/14.4.1987 γραμματίου συστάσεως παρακαταθήκης του 
Υποκαταστήματος του Ταμείου Παρακαταθηκών και Δανείων Θεσσα¬ 
λονίκης, το οποίο κατετέθη στην συμβολαιογράφο Θεσσαλονίκης Καλλι- 
γκάτση - Βαλσαμούλη Αικατερίνη, που συνέταξε την υπ' αριθ. 34508/ 
1987 πράξη της. 

Ειδοποιούνται η φερομένη δικαιούχος, καθώς και κάθε τρίτος τυχόν 
που προβάλει δικαιώματα στο τμήμα που προσκυρώθηκε για την γενο- 
μένη παρακατάθεση. 

Θεσσαλονίκη. 29 Ιουλίου 1987 
Ο Πληρεξούσιος Δικηγόρος 
ΙΩΑΝΝΗΣ ΑΛΚ. ΠΑΡΑΣΚΕΥΟΠΟΥΛΟΣ 

(Αριθ. τριπλ. Γεν. Εσ. Αθηνών 2776786/1987) 

-♦- 

(7) 

Ειδοποίηση της γενομένης παρακαταθέσεως ποσού αποζημιώσεως 
λόγω προσκυρώσεως ακινήτου εις Θεσσαλονίκη. 

Δια της υπ’ αριθμ. 3721/1987 αποφάσεώς του Νονομελούς Πρω¬ 
τοδικείου Θεσσαλονίκης, εκδοθείσης επί αιτήσεως του Εμμανουήλ Εμ- 
μανουηλίδη του Χριστοφόρου, κατοίκου Βέροιας Προφήτου Ηλιού 8, 
κατά: 1) Ηλία Χαΐμ Κοέν, 2) Αλφρέδου ή Ιεσουλά Χαΐμ Κοέν, 3) Ισαάκ 
ή Ζάκ Χαΐμ Κοέν, 4) Μιχαήλ Χαΐμ Κοέν, απάντων κατοίκων Αθηνών, 
Βασ. Γεωργίου Β’ 22, 5) Αλίκης χήρας Χαΐμ Μενρουμπή, το γένος Αα- 
ρών Ματαράσσο, κατοίκου Αθηνών, πλατείας Βίκτωρος 5, 6) Ανρύ 
Δαιδ Ματαράσσο, κατοίκου Σάο Πάολο Βραζιλίας, Λεωφ. Φραντσίσκο 
Μοράτο 4367, 7) Νινόν συζύγου Σαμουήλ ή Χάρου Χασίδ, το γένος 
Δαυίδ Ματαράσσο, κατοίκου Όπιο Γαλλίας, (διαμέρισμα Ζαν Πέυρ), 8) 
Ροβέρτου Ισαάκ Ματαράσσο, κατοίκου Αγγλίας, (Τσώρτσιλ Χάουζ, 
Μπάρτον Ντάσσε, Λένιγκτον ΣΠ-Α Χάρβικ), 9) Πώλ Αλμπέρ Μωρίς 
Ματαράσσο, κατοίκου Συρέν Γαλλίας, (74 Μπουλεβάρ Ανρύ Σελλιές) 
και 10) Δήμου Θεσσαλονίκης, νομίμως εκπροσωπουμένου, καθωρίσθη 
εις δραχμές πενήντα πέντε χιλιάδες (55.000) κατά τετραγωνικόν μέ- 
τρον η προσωρινή τιμή μονάδος αποζημιώσεως του εις την ιδιοκτησίαν 
του προσκυρωθέντος τμήματος γηπέδου εμβαδού 143 τετραγωνικών 
μέτρων, εμφαινομένου εις το τοπογραφικό διάγραμμα το συνοδεύον την 
υπ’ αριθμ. 3514/1973 πράξη τακτοποιήσεως και αναλογισμού αποζη¬ 
μιώσεως της Δ/νσεως Τεχνικών Υπηρεσιών της Νομαρχίας Θεσσαλο¬ 
νίκης υπό στοιχεία 18-21-22—29-18. Η αποζημίωσις αυτή συνολι¬ 
κού ποσού επτά εκατομμυρίων οκτακόσιων εξήντα πέντε χιλιάδων 
δραχμών (7.865.000) κατετέθη υπο του άνω αιτούντος και ωφελουμέ- 
νου ιδιοκτήτου της εις ην προσεκυρώθη το απαλλοτριούμενον τμήμα 
ιδιοκτησίας εις το εν Θεσσαλονίκη Κατάστημα του Ταμείου Παρακτα- 
θηκών και Δανείων, υπέρ των αναγνωρισθησομένων δικαιούχων, εκδο¬ 
θέντος του υπ’ αριθμ. 406237/1.12.1987 γραμματίου συστάσεως 
παρακαταθήκης, το οποίον κατετέθη εις την συμβολαιογράφο Θεσσαλο¬ 
νίκης Ελισάβετ Παναγοπούλου - Βασιλάκη και συνετάγη η υπ’ αριθμ. 
4.687/8.12.1987 πράξη καταθέσεως. 

Θεσσαλονίκη, 8 Δεκεμβρίου 1987 
Ο Πληρεξούσιος Δικηγόρος 
ΑΛΚΙΒΙΑΔΗΣ Θ. ΠΑΝΑΓΟΠΟΥΛΟΣ 

-♦- 

( 8 ) 

Ειδοποίηση της γενομένης παρακαταθέσεων ποσού αποζημιώσεως για 
τακτοποίηση οικοπέδου κειμένου στην περιοχή Πυλαίας, Δήμου Πυ¬ 
λαίας, Νομού Θεσσαλονίκης. 

Με την υπ’ αριθ. 5362/1986 πράξη τακτοποιήσεως του Πολεοδομι- 
κού Γραφείου Θεσ/νίκης η οποία κυρώθηκε με την υπ’ αριθ. πρωτ. ΔΠ/ 
ΙΑ/22376/29.5.1986 απόφαση Θεσ/νίκης και με την υπ’ αριθ. 
70676/12966/10.11.1986 απόφαση του ΥΠ.Χ.Ο.Π.Α. προσκυρώ¬ 
θηκαν στην ιδιοκτησία την σημειουμένη με τον αριθμό I στο συνοδεύον 
την άνω πράξη τακτοποιήσεως τοπογραφικό διάγραμμα φερομένη ως 
ανήκουσα στον Σπυρίδωνα Ρικούδη τα εξής τμήματα: 

1. τμήμα υπό στοιχεία 1-8-7-6-1 εμβαδού 10 μ 2 του καταργου- 
μένου κοινόχρηστου χώρου του Δήμου Πυλαίας φερομένου στο άνω το¬ 
πογραφικό διάγραμμα υπ' αρ. 12. 

2. τμήμα υπό στοιχεία 8-2-5-7-8 εμβαδού 6.30 μ 2 του καταργού- 
μενου κοινόχρηστου χώρου του Δήμου Πυλαίας φερομένου στο άνω το- 

πογραφικό διάγραμμα υπ* αρ. 12, και 

3. τμήμα υπό στοιχεία 7-5-9-8—7 εμβαδού 26,10 της ιδιοκτησίας 
σημειουμένης στο άνω τοπογραφικό διάγραμμα με τον αριθμό 2 και φε- 
ρομένης επ' ονόματι Αναστασίου Γιαννούλη του Ευαγγέλου και Αικατε¬ 
ρίνης συζ. Αναστασίου Γιαννούδη. Ηδη όμως τα τμήματα υπό στοιχεία 
I-8-7-6-1 και 8-2-5—7-8 φερόμενα στο άνω τοπογραφικό με τον 
αριθμό 12 και επ’ ονόματι του Δήμου Πυλαίας με το υπ’ αρ. 106602/ 
2.12.1985 συμβόλαιο της συμ/φου Θεσ/νίκης Μ. Βαβυλοπούλου 
επώλήθησαν από το Δήμο Πυλαίας στους Αναστάσιο Γιαννούδη και Αι¬ 
κατερίνη Γιαννούδη. 

Η Προσωρινή τιμή μονάδας αποζημιώσεως καθωρίσθηκε με την υπ’ 
αρ. 5623/1987 απόφαση του Μον, Πρωτοδικείου Θεσ/νίκης (ειδική 
διαδικασία) στο ποσόν των 12.000 ανά μ 2 και έγινε παρακατάθεση του 
ποσού από τον υπόχρεο Σπυρίδωνα Ρικούδη στο εν Θεσ/νίκη υποκατά¬ 


στημα του Ταμείου Παρακαταθηκών και Δανείων εκδοθέντος του υπ" 
αρ. 405314 γραμματίου συστάσεως παρακαταθήκης για συνολικό 
ποσό 508.800 δραχμών αποδοτέο στους κατά νόμο αναγνωρισθησομέ- 
νους δικαιούχος. Το άνω γραμμάτιο κατατέθηκε στο συμβολαιογράφο 
Θεσ/νίκης Αριστοτέλη Τυπάδη όπως προκύπτει από την υπ’ αρ. 
23425/1.12.1987 πράξη αυτού η οποία κοινοποιήθηκε σε νόμιμα 
αντίγραφα στους Αναστάσιο Γ ιαννούλη και Αικατερίνη Γιαννούδη όπως 
προκύπτει από τις υπ’ αρ. 12020 και 12021/17.12.1987 εκθέσεις 
επιδόσεως του δικαστικού επιμελητή των εν Θεσ/νίκη πρωτοδικών Θε¬ 
οδώρου Κηπουρίδη. 

Η Πληρεξούσιος Δικηγόρος 
ΕΥΑΝΘΙΑ ΚΟΤΣΟΤΛΑ - ΕΛΕΥΘΕΡΙΑΔΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





